1800-luku

Kanaalilaivat

-Miksi tuo laiva on tuon näköinen? 
-Se on kanaalilaiva. Laivoilla tehdään työtä ja asutaan.
- Kuka siellä asuu ja millaista työtä?
- Aluksi kanaalilaivoilla työskentelivät miehet ja heidän perheensä asuivat kanaalien varsilla. Laivoilla kuljetetaan eri tehtaiden tuotteita satamiin.
- Saako siitä paljon palkkaa?
- Kanaalilaivoilla työskentelevät saavat paljon parempaa palkkaa kuin vaikka tehtaassa työskentelevät. 
- Kuka siellä sitten asuu?
- Laivoissa asuvat kokonaiset perheet! Mutta se alkoi sen jälkeen, kun rautatiet yleistyivät ja tavaroita alettiin kuljettaa enemmän junilla. Juniin mahtuu enemmän tavaraa, ja kuljettaminen on halvempaa. 
- Miksi perheet muuttivat laivoihin?
- Ajat muuttuivat silloin, ja palkat laskivat. Lopulta perheet saivat asua laivassa, kun tekivät työtä siellä. 
- Miten he mahtuvat sinne asumaan?
- Ahdasta siellä onkin, tilaa on vain muutama metri koko perheelle. Pieneen tilaan mahtuu keittiö, makuuhuone ja olohuone! Tilat ovat viisaasti suunniteltuja.

[bookmark: h.8szsrx89f4qp]Tehtäviä

A. Pohdittavia kysymyksiä:
1. Missä perhe nukkui?
2. Mitä he käyttivät lämmitykseen ja ruuanlaittoon?
3. Missä he säilyttivät juomavettä?
4. Miten he sisustivat asuintilansa?
5. Missä he säilyttivät ruokansa?
6. Haluaisitko asua kanaalilaivalla? Kerro kolme syytä, miksi tai miksi et.







B. Vertaa omaa elämääsi 1800-luvun lapsen elämään

	
	Minä
	1800-l lapsi

	Koulu
	
	

	Lelut
	
	

	Leikkiminen, pelaaminen
	
	

	Terveys
	
	



C. Tee päiväkirja yhdestä kanaalilaivassa asuvan lapsen päivästä.



[bookmark: h.yit0nd2ciqnf]Lapset

· Pitääkö lastenkin tehdä työtä?
· Kyllä vain. Lapset asuvat ja työskentelevät vanhempiensa kanssa laivoilla.
· Eikö heidän tarvitse käydä koulua?
·  Kyllä he haluaisivat , mutta koska laiva matkaa paikasta toiseen, lasten on mahdotonta käydä koulussa säännöllisesti.
· Osaavatko he kuitenkin lukea ja kirjoittaa?
· Vain hyvin harvat. Heillä on muita tärkeitä tehtäviä.
· Mitä tehtäviä lasten pitää tehdä?
· Kanaalilaivassa ei ole moottoria, vaan sitä vetää hevonen. Usein lasten tehtävänä on ohjata hevosta joko kävelemällä sen vieressä tai istumalla sen selässä. Sen lisäksi lapset avaavat kanaalin vesisulkuja. Yksi tärkeimmistä tehtävistä on myös puhtaan veden kerääminen!
· Ovatko lapset koko päivän töissä? 
· Kyllä, pitkiä päiviä, joskus jopa 17 tuntia, ja ilman palkkaa. Välillä on kuitenkin ruokataukoja. 1870-luvulla työtuntien määrää kuitenkin yritettiin lyhentää ja samalla parantaa oloja. Ja vähän myöhemmin myös lasten koulunkäyntiä alkoivat valvoa tarkastajat, että lapset varmasti pääsivät kouluun.

[bookmark: h.627gh1srtel9]Tehtäviä
A. Pohdittavia kysymyksiä
1. Mitä töitä lapset tekivät?
2. Minkä ikäisinä lapset aloittivat työnteon?
3. Missä lapset leikkivät?
4. Oliko kanaalin varsilla työskentely vaarallista? Miksi?
5. Valmista kuva kanaalin lasten elämästä.

B. Vertaa omia ja kanaalin lasten vaatteita, Mitä eroa niissä on? Mikä on pysynyt samanlaisena, mikä on muuttunut?

	Samanlaista
	Muuttunut

	
	





[bookmark: h.xqvjjkfn882o]Laivaliikenne
· Mikä tuo isompi laiva sitten on?
· Sillä tuodaan ulkomailta kaikenlaisia raaka-aineita, kuten puuvillaa, teetä ja mausteita. Ja myös jäätä!
· Jäätä? Miksi?
· Tiedäthän, että ruoka pilaantuu, jos sitä säilytetään lämpimässä, varsinkin kalat ja lihat. 
· Mutta miksi sitä pitää tuoda ulkomailta tänne Britanniaan, onhan täälläkin talvella jäätä?
· Jää täällä Britanniassa on likaista ja saastunutta teollistumisen myötä. Norjassa ja Amerikassa on vielä puhdasta jäätä, joita laivat kuljettavat tänne.  Onneksi sitä tuodaan, niin sinäkin saat jäätelöä sunnuntailounaan jälkeen!
· Nam jäätelöä! Tuodaanko jäätä sitten paljon?
· Nykyisin tuodaan massoittain! Jäätelöä voidaan nyt valmistaa paljon enemmän ja se ei ole enää niin kallista. Lähes kaikki voivat ostaa sitä! 
· Eikö jää sula täällä? KUVA
· Sitä säilytetään jääkellarissa, joka on kylmä ja syvä, ja siellä jää ei sula.

[bookmark: h.z3whyokhxggm]Pohdittavia kysymyksiä
1. Miten ruoka pysyy tuoreena nykyisin?
2. Miksi Britanniaan piti tuoda jäätä?
3. Miksi jää ei sulanut kellarissa kesälläkään?
4. Miten jäätelöä ja ruokia säilytettiin kotona 1800-luvulla?
5. Miksi rikkaat ihmiset söivät enemmän jäätelöä kuin kanaalilaivoilla työskentelevät?
6. Muistatko kun söit ensimmäisen kerran jäätelöä? Miltä se tuntui?


[bookmark: h.jrkynd6ov0mu]Sataman laitteet
· Miten kaikkea painavaa voi siirtää laivasta toiseen ja satamaan?
· Siihen on kehitetty erilaisia koneita ja apulaitteita. Koneet toimivat lihasvoimalla. Satamassa työskentelee voimakkaita miehiä.
· Millaisia koneita siellä on?
· Siellä on esimerkiksi vinssejä ja ramppeja. Olethan sinä nähnyt, kuinka tynnyreitä vieritetään alas ramppia pitkin? 

[bookmark: h.e0xkzfk6lrhc]Pohdittavia kysymyksiä:


	Minun päiväni ilman sähköä
	Päivä, jolloin sähköt toimivat

	
	





[bookmark: h.nsmqt4yl2rbv]Hevosista
· Mihin hevosia tarvitaan niin paljon?
· Ne tekevät myös työtä. Kanaalien varsilla ne vetävät laivoja. Sen lisäksi ne kuljettavat tavaroita laivoista muihin paikkoihin. Myös ihmiset ajelevat hevosten kyydissä kärryillä. Hevosten työpäivät ovat pitkiä ja työ on raskasta. Siksi ihmisten täytyy pitää hevosista todella hyvää huolta!


[bookmark: h.oq2tckjt49qz]Pohdittavia kysymyksiä:
1. Mihin hevosia käytettiin 1800-luvulla?
2. Mihin hevosia käytetään nyt?
3. Miksi oli tärkeää pitää hevosista hyvää huolta?





[bookmark: _GoBack]
Kanaalilaivat ja junat
- Suurin osa rautateistä on rakennettu kanaalien varsille.
- Miksi, kerro lisää!
- Rautateiden rakentaminen on hidasta ja raskasta työtä. Kanaalilaivat kuljettivat materiaaleja sitä mukaa kun ratatyö edistyi.
- Mitä sitten tapahtui, kun rautatiet tulivat valmiiksi?
- Junilla pystytään kuljettamaan paljon enemmän tavaraa ja vielä nopeammin.
- Ai ihan kaikkeako?
- Lyhyet kuljetusmatkat hoidetaan vielä usein kanaalilaivoilla. Myös vaaralliset lastit kuljetetaan laivalla.
- Mikä on vaarallinen lasti?
- Esimerkiksi räjähteet ja hapot.

Pohdittavaa ja kysymyksiä:
1. Miksi vaarallisia aineita kuljetettiin laivoilla?
2. Mihin kuvittelisit kanaaleja käytettävän nykyaikana?







